Nimeta toiduaineid.Millistest ainetest koosneb omlett?Nimeta aineid, mida näed klassiruumis.Mis on aine? Arutlege koos.
#000000
Kõik elusolendid ja eluta asjad koosnevad ainetest. ​Ained on näiteks vesi, suhkur, sool ja raud. ​Ka inimese keha koosneb eri ainetest.
#000001
Igal ainel on kindlad omadused, mille järgi me selle ära tunneme ja teistest eristame. Näiteks raud on külm ja kõva, aga plastiliin on pehme ja painduv.
#000002
Aine füüsikalised omadused iseloomustavad ainet, mis ei ole lagunenud.
#000003
Kõige tähtsamad füüsikalised omadused on aine olek, aine tihedus, sulamis- ja keemis-temperatuur, elektri- ja soojusjuhtivus, tugevus, värvus, lahustuvus ja kõvadus.
#000004
Ainetel on kolm olekut: tahke, vedel ja gaasiline.
#000005
Tahke aine on kindla kujuga. Tahked ained on näiteks metall, puit, plastmass, kivim.
#000006
Vedelal ainel ei ole kindlat kuju. Vedel aine on selle anuma kujuga, milles ta asub. Näiteks vesi lillevaasis on vaasi kujuga.
#000007
Vedelad ained voolavad. Seetõttu voolab vesi kraanikausist alla.
#000008
Gaasilisel ainel ei ole kuju. Gaas täidab kogu kinnise anuma. Lahtisest anumast pääseb gaas välja ja seguneb õhuga. Õhk koosneb mitmest eri gaasist. Hapnik ja süsihappegaas on gaasilised ained.
#000009
Elektrijuhtivus näitab, kui hästi liigub elekter läbi aine. Head elektri juhid on metallid. Nendest saab elekter vabalt läbi liikuda. Halb elektrijuht on puit, milles elekter liigub aeglasemalt kui metallides.
#000010
Vaata videost, kuidas liigub elekter metallides.
#000011
Ained, mis elektrit üldse edasi ei juhi, on isolaatorid. Head isolaatorid on plastmass, klaas, kumm ja keraamilised materjalid.
#000013
Soojusjuhtivus näitab, kui hästi liigub soojus läbi aine. Hästi juhib soojust metall. Halvasti liigub soojus läbi plasti ja kummi. Mida kiire mini aine soojeneb, seda paremini ta juhib soojust.
#000014
Vala kruusi kuuma vett ja aseta sellesse metallist, puust ja plastist lusikas. Hoia neid vees 3 minutit. Katsu lusikate veest välja ulatuvat osa.
#000015
Milline lusikas kuumeneb kõige kiiremini? Metallist lusikasPuust lusikasPlastist lustikas
#000016
Milline materjal juhib soojust kõige paremini? MetallPuuPlast
#000017
Milline lusikas juhib soojust kõige halvemini? Metallist lusikasPuust lusikasPlastist lusikas
#000018
Tugevus ja kõvadus on erinevad omadused.
#000019
Tugevus näitab, kui suurt jõudu on vaja aine purustamiseks. Näiteks on raud tugevam kui klaas. Kui rauatükk kukub kivi peale, siis see ei purune, klaas aga läheb katki.
#000020
Kõik ained ei ole ühesuguse kõvadusega. Et teada saada, kumb aine on kõvem, kriimustatakse üht ainet teisega. Kõvem aine tekitab pehmemale kriimud.
#000021
Tugev materjal ei ole alati kõva. Kui kriimustada klaasiga rauda, jäävad rauale kriimud. Järelikult on klaas kõvem kui raud. Samas aga on raud klaasist tugevam, sest klaas puruneb kergesti.
#000022
Kõige kõvem materjal on teemant. Teemanti kasutatakse klaasi lõikamiseks ja mitmesuguste puurimis-riistade valmistamiseks. Hamba arstid kasutavad oma töös teemantpuure hammaste puurimiseks.
#000023
prepareerimis-nõel, klaasitükk, graniit, lubjakivi, puit, metallraha, pliiatsisüdamik, plastmassist joonlaud.
#000024
Milline neist on pehme, milline kõva?Järjesta ained kõvaduse järgi, alates kõige kõvemast.
#000025
Aine keemilised omadused on need, mis muutuvad nähtavaks aine lagunemisel. Keemilised omadused on mürgisus, süttivus, happelisus ja reaktiivsus ehk see, kui kiiresti reageerib aine teiste ainetega.
#000026
Reaktiivsus näitab, kui kergesti aine reageerib teiste ainetega.
#000027
Mürgisus ehk toksilisus näitab, kui kahjulik on aine organismile. Aine on seda mürgisem, mida väiksem kogus on seda vaja organismi normaalse töö häirimiseks. ​On ka selliseid mürgiseid aineid, mida keha ei suudagi lagundada ega väljutada. Need jäävad organismi ja kogunevad rakkudesse. Selline aine on näiteks elavhõbe, mida leidub vanemates termomeetrites.
#000028
Süttivus näitab, kui kergesti aine põlema läheb. See on oluline ehitusmaterjalide ja gaaside puhul. ​Gaasipliitides kasutatav gaas metaan süttib väikesest sädemest.
#000029
1. Vanaisa kasutas ahjus tule alustamiseks ajalehte.
#000030
2. Tundmatuid seeni ei tohi korjata.
#000031
3. Sooda ja äädika segamisel tekib kihisev vedelik.
#000032
4. Pesukapslid tuleb hoida lastele kättesaamatus kohas.
#000033
Teenust osutab Star Cloud OÜ
#000034
NB! Lingi alguses peab olema „http:/”!
#000036
Teata siia ainult Opiqu veast. Palun kirjelda viga nii täpselt kui võimalik.
#000037
Tee linnuke, et aidata meil spämmiga võidelda
#000039
Enamus küpsiseid on Opiqu tööks tingimata vajalikud. Analüütilistest küpsistest on võimalik loobuda ning sellisel juhul ei kasutata sinu kasutusandmeid Opiqu arendamiseks. Loe lähemalt
#000042